CELEX: 32020D0904
Language: lv
Date: 2020-06-29 00:00:00
Title: Padomes Lēmums (KĀDP) 2020/904 (2020. gada 29. jūnijs), ar kuru groza Lēmumu (KĀDP) 2017/1424 attiecībā uz termiņa beigu datumu atbalsta EDSO pasākumiem, kas attiecas uz kājnieku ieroču, vieglo ieroču un parastās munīcijas samazināšanu Ziemeļmaķedonijas Republikā un Gruzijā

30.6.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 207/34
               
            
         PADOMES LĒMUMS (KĀDP) 2020/904
         (2020. gada 29. jūnijs),
         ar kuru groza Lēmumu (KĀDP) 2017/1424 attiecībā uz termiņa beigu datumu atbalsta EDSO pasākumiem, kas attiecas uz kājnieku ieroču, vieglo ieroču un parastās munīcijas samazināšanu Ziemeļmaķedonijas Republikā un Gruzijā
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 28. panta 1. punktu un 31. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2017. gada 4. augustā pieņēma Lēmumu (KĀDP) 2017/1424 (1), kurā ir paredzēts, ka minētā lēmuma 1. pantā minētajām darbībām ir 36 mēnešu īstenošanas laikposms, sākot no minētā lēmuma 3. panta 3. punktā minētā finansēšanas nolīguma noslēgšanas dienas.
                  
               
                     (2)
                  
                  
                     Finansēšanas nolīgums ar Eiropas Drošības un sadarbības organizācijas (EDSO), kas ir Lēmuma (KĀDP) 2017/1424 īstenošanas vienība, Sekretariātu tika parakstīts 2017. gada 7. septembrī, un tas zaudē spēku 2020. gada 6. septembrī.
                  
               
                     (3)
                  
                  
                     Ņemot vērā Covid-19 pandēmiju un starptautiskās ceļošanas ierobežojumus, EDSO Drošības sadarbības forums 2020. gada 27. aprīlī lūdza Lēmuma (KĀDP) 2017/1424 īstenošanas laikposmu bez papildizmaksām pagarināt par sešiem mēnešiem, līdz 2021. gada 6. martam.
                  
               
                     (4)
                  
                  
                     Lēmuma (KĀDP) 2017/1424 1. pantā minēto darbību turpināšanai līdz 2021. gada 6. martam nav nekādas ietekmes uz finanšu resursiem.
                  
               
                     (5)
                  
                  
                     Būtu attiecīgi jāgroza Lēmums (KĀDP) 2017/1424,
                  
               IR PIEŅĒMUSI ŠO LĒMUMU.
         
            1. pants
            Lēmumu (KĀDP) 2017/1424 groza šādi:
            
                        1)
                     
                     
                        lēmuma nosaukumu aizstāj ar šādu:
                        “Padomes Lēmums (KĀDP) 2017/1424 (2017. gada 4. augusts) atbalstot EDSO pasākumus, lai samazinātu apdraudējumu, ko rada kājnieku ieroču un vieglo ieroču un parastās munīcijas nelikumīga tirdzniecība un pārmērīga uzkrāšana Ziemeļmaķedonijas Republikā un Gruzijā”;
                     
                  
                        2)
                     
                     
                        lēmuma 5. panta 2. punktu aizstāj ar šādu:
                        
                           “2.   Šis lēmums zaudē spēku 2021. gada 6. martā.”
                        
                     
                  
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 29. jūnijā
            
               
                  Padomes vārdā –
               
               
                  priekšsēdētāja
               
               A. METELKO-ZGOMBIĆ
            
         
         
            (1)  Padomes Lēmums (KĀDP) 2017/1424 (2017. gada 4. augusts) atbalstot EDSO pasākumus, lai samazinātu apdraudējumu, ko rada kājnieku ieroču un vieglo ieroču un parastās munīcijas nelikumīga tirdzniecība un pārmērīga uzkrāšana Bijušajā Dienvidslāvijas Maķedonijas Republikā un Gruzijā (OV L 204, 5.8.2017., 82. lpp.).